ᱥᱚᱨᱚᱬ ᱨᱟᱱᱤ ᱵᱮᱠᱞᱤᱣᱟᱞ

ᱥᱚᱨᱚᱬ ᱨᱟᱱᱤ ᱵᱮᱠᱞᱤᱣᱟᱞ  ᱵᱟᱝᱢᱟ  ᱥᱚᱨᱚᱬ ᱨᱟᱱᱤ ᱢᱟᱛᱷᱩᱨ  (ᱡᱟᱱᱟᱢ-᱙ ᱮᱯᱨᱤᱞ ᱑᱙᱒᱙- ᱘ ᱮᱯᱨᱤᱞ ᱒᱐᱐᱘) ᱫᱚ ᱥᱤᱧᱚᱛ ᱠᱞᱟᱥᱤᱠᱟᱞ ᱵᱤᱬᱟ ᱵᱟᱡᱽᱱᱟᱣᱤᱡ ᱟᱨ ᱥᱮᱨᱮᱧ ᱜᱟᱵᱟᱱᱤᱡ ᱠᱟᱱᱟᱭ ᱾ ᱟᱡ ᱥᱩᱢᱩᱝᱛᱮ ᱑᱕ ᱥᱟᱭ ᱥᱚᱛᱟᱵᱽᱫᱤ ᱠᱷᱚᱱ ᱑᱙ ᱥᱟᱭ ᱥᱚᱛᱟᱵᱽᱫᱤ ᱠᱚᱨᱮᱱᱟᱜ  ᱓᱗᱙ ᱜᱚᱴᱟᱝ ᱥᱮᱨᱮᱧ ᱵᱟᱡᱽᱱᱟ ᱛᱩᱢᱟ.ᱞ ᱟᱠᱟᱫ-ᱟᱭ ᱾ ᱱᱚᱣᱟ ᱠᱚᱫᱚ ᱱᱤᱛᱚᱜ ᱥᱚᱨᱚᱬ ᱨᱟᱱᱤ ᱵᱮᱠᱞᱤᱣᱟ ᱜᱭᱟᱞᱮᱨᱤ ᱤᱱᱥᱴᱨᱩᱢᱮᱸᱴ (Sharan Rani Backliwal Gallery of Musical Instruments),ᱡᱟ.ᱛᱤᱭᱟ.ᱨᱤ ᱢᱤᱸᱣᱡᱤᱭᱚᱢ,ᱱᱟᱣᱟ ᱫᱤᱞᱞᱤ :en:National Museum, New Delhi ᱨᱮ ᱨᱟᱠᱷᱟ ᱢᱮᱱᱟᱜ-ᱟ ᱾
 ᱯᱩᱭᱞᱩ ᱡᱤᱭᱚᱱ ᱟᱨ ᱴᱨᱮᱱᱤᱝ 
ᱥᱚᱨᱚᱬ ᱨᱟᱱᱤ ᱢᱟᱛᱷᱩᱨ ᱫᱚ ᱯᱟ.ᱦᱤᱞ ᱫᱤᱞᱞᱤ,ᱢᱤᱫ ᱧᱩᱛᱩᱢᱟᱱ ᱦᱤᱱᱫᱩ ᱵᱮᱯᱟᱨᱤᱭᱟ. ᱟᱨ ᱥᱤᱠᱷᱱᱟ.ᱛᱤᱭᱟ. ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱜᱤᱫᱟ.ᱨ ᱩᱢᱮᱨ ᱨᱮ, ᱟᱞᱞᱟᱣᱩᱫᱤᱱ ᱠᱷᱟᱱ (Allauddin Khan) ᱟᱨ ᱟᱡᱤᱡ ᱦᱚᱯᱚᱱ ᱚᱞᱤ ᱟᱠᱵᱚᱨ ᱠᱷᱟᱱ (Ali Akbar Khan) ᱛᱤᱠᱤᱱ ᱴᱷᱮᱱ ᱠᱷᱚᱱ ᱵᱤᱬᱟ ᱵᱟᱡᱽᱱᱟᱣ ᱥᱮᱬᱟ ᱞᱮᱜ-ᱟᱭ ᱾ ᱜᱷᱟᱨᱚᱸᱡᱽ ᱨᱮ ᱢᱟᱱᱟ ᱛᱩᱞᱩᱡ ᱥᱮᱨᱮᱧ ᱨᱮ ᱠᱮᱨᱤᱭᱚᱨ ᱵᱮᱱᱟᱣ ᱠᱮᱫᱟ ᱾ ᱥᱤᱧᱚᱛ ᱠᱞᱟᱥᱤᱠᱟᱞ ᱮᱱᱮᱡ ᱠᱚᱛᱷᱚᱠ ᱫᱚ ᱚᱱᱪᱚᱱ ᱢᱚᱦᱟᱨᱟᱡᱽ (Achhan Maharaj) ᱟᱨ ᱢᱚᱬᱤᱯᱩᱨᱤ ᱮᱱᱮᱡ ᱫᱚ ᱱᱚᱵᱚ ᱠᱩᱢᱟᱨ ᱥᱤᱱᱦᱟ (Nabha Kumar Sinha) ᱛᱤᱠᱤᱱ ᱴᱷᱮᱱ ᱠᱷᱚᱱ ᱥᱮᱬᱟ ᱞᱮᱜ-ᱟᱭ ᱾᱑᱙᱕᱓ ᱥᱟᱞ ᱨᱮ, ᱫᱤᱞᱞᱤ ᱡᱮᱜᱮᱛ-ᱵᱤᱨᱫᱟ.ᱜᱟᱲ ᱨᱮᱭᱟᱜ ᱤᱱᱫᱨᱚᱯᱨᱚᱥᱛᱷᱟ ᱠᱩᱲᱤ ᱠᱚᱞᱮᱡᱽ (:en:Indraprastha College for Women) ᱠᱷᱚᱱ ᱟ.ᱠᱤᱞᱢᱟᱱ ᱥᱤᱠᱷᱱᱟ.ᱛ ᱥᱟ.ᱛ ᱟᱠᱟᱫ-ᱟᱭ ᱾
 ᱥᱮᱨᱮᱧ ᱠᱮᱨᱤᱭᱚᱨ 
᱑᱙᱓᱐ ᱥᱟᱞ ᱛᱟᱭᱚᱢ ᱠᱷᱚᱱ ᱯᱨᱟᱭ ᱗ ᱜᱮᱞᱟᱝ ᱥᱮᱨᱢᱟ ᱠᱷᱚᱱ ᱵᱤᱥᱛᱤ ᱜᱮ ᱥᱤᱧᱚᱛ ᱫᱤᱥᱚᱢ ᱥᱴᱮᱡᱽ ᱠᱚᱨᱮ ᱩᱫᱩᱜ-ᱥᱚᱫᱚᱨ ᱟᱠᱟᱫᱟᱭ ᱾ ᱡᱚᱣᱟᱦᱚᱨᱞᱟᱞ ᱱᱮᱦᱨᱩ ᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱟᱡ ᱫᱚ ᱥᱤᱧᱚᱛ ᱨᱤᱱ ᱠᱟᱞᱪᱟᱨ ᱟᱢᱵᱟᱥᱟᱰᱟᱨ  (Cultural Ambassador of India) ᱛᱟᱦᱮᱸ ᱠᱟᱱᱟᱭ ᱾ ᱨᱟᱱᱤ ᱫᱚ ᱯᱟ.ᱦᱤᱞ ᱥᱤᱧᱚᱛ ᱥᱮᱨᱢᱟ ᱟᱲᱟᱝ ᱟᱨ ᱥᱟ.ᱜᱤᱧ-ᱧᱮᱱᱮᱞᱚᱢ ᱨᱤᱱ ᱧᱩᱛᱩᱢᱟᱱ ᱦᱩᱱᱟ.ᱨᱤᱭᱟ. ᱛᱟᱦᱮᱸ ᱠᱟᱱᱟ ᱾
ᱟᱡ ᱫᱚ (:en:UNESCO) ᱞᱟ.ᱜᱤᱱ ᱥᱤᱧᱚᱛ ᱠᱷᱚᱱ ᱯᱩᱭᱞᱩ ᱥᱮᱨᱮᱧ ᱨᱮᱠᱳᱨᱰ ᱞᱮᱫᱟᱭ ᱥᱟᱶᱛᱮ ᱭᱩ.ᱮᱥ.ᱮ (USA),ᱵᱨᱤᱴᱮᱱ,ᱯᱷᱨᱟᱱᱥ ᱨᱮᱭᱟᱜ ᱧᱩᱢᱟᱱ ᱠᱚᱢᱯᱟᱱᱤ ᱠᱚ ᱵᱟᱠᱷᱨᱟ ᱦᱚᱸ ᱥᱮᱨᱮᱧ ᱨᱟᱦᱟ ᱟ.ᱬᱛᱤ ᱟᱠᱟᱫᱟ ᱾

 ᱛᱩᱢᱟ.ᱞ ᱟᱠᱟᱫ ᱵᱟᱡᱽᱱᱟᱠᱚ 
ᱟᱡ ᱫᱚ ᱑᱕ ᱥᱟᱭ ᱥᱚᱛᱟᱵᱽᱫᱤ ᱠᱷᱚᱱ ᱑᱙ ᱥᱟᱭ ᱥᱚᱛᱟᱵᱽᱫᱤ ᱠᱚᱨᱮᱱᱟᱜ ᱟᱭᱢᱟ ᱫᱷᱚᱨᱚᱢ,ᱴᱷᱟᱶ,ᱞᱟᱠᱪᱟᱨ ᱥᱟᱶ ᱡᱩᱲᱟ.ᱣ ᱟᱠᱟᱱ ᱵᱟᱡᱽᱱᱟ ᱠᱚᱭ ᱛᱩᱢᱟ. ᱟᱠᱟᱫᱟ ᱾ 
 ᱢᱚᱭᱩᱨᱤ ᱥᱤᱛᱟᱨ (᱑᱙᱕᱐) ᱨᱟᱡᱚᱥᱛᱷᱟᱱ ᱨᱮᱭᱟᱜ ᱢᱤᱫ ᱨᱳᱭᱟᱞ ᱜᱷᱟᱨᱚᱸᱡᱽ ᱠᱷᱚᱱ ᱛᱩᱢᱟ.ᱞ ᱾
 ᱴᱟᱭᱜᱚᱨ ᱦᱮᱰ ᱨᱟᱵᱟᱵᱽ ᱠᱟᱥᱢᱤᱨ ᱠᱷᱚᱱ ᱛᱩᱢᱟ.ᱞ ᱾ 
 ᱫᱩᱨᱵᱟᱨᱤ ᱥᱤᱛᱟᱨ (᱑᱘᱕᱐)
 ᱵᱷᱤᱬᱟ (᱑᱘᱒᱕)
 ᱱᱤᱡᱚᱨ ᱡᱤᱭᱚᱱ 
᱑᱙᱖᱐ ᱥᱟᱞ ᱨᱮ,ᱟᱡ ᱫᱚ ᱥᱩᱞᱛᱟᱱ ᱥᱤᱝ ᱵᱮᱠᱞᱤᱣᱟᱞ (Sultan Singh Backliwal) ᱥᱟᱶᱮ ᱵᱟᱯᱞᱟ ᱞᱮᱱᱟ,ᱡᱟᱦᱟᱸᱭ ᱫᱚ ᱢᱤᱫ ᱧᱩᱛᱩᱢᱟᱱ ᱵᱮᱯᱟᱨᱤᱭᱟ. ᱜᱷᱟᱨᱚᱸᱡᱽ ᱫᱤᱜᱟᱢᱵᱚᱨ ᱡᱮᱱ,ᱫᱤᱞᱞᱤ ᱨᱤᱱᱤᱡ ᱥᱚᱦᱮᱫ ᱛᱟᱦᱮᱸ ᱠᱟᱱᱟ ᱾ ᱑᱙᱗᱔ ᱥᱟᱞ ᱨᱮ,ᱟ.ᱠᱤᱱ ᱴᱷᱮᱱ ᱠᱷᱚᱱ ᱢᱤᱫ ᱠᱩᱲᱤ ᱜᱤᱫᱟ.ᱨ ᱨᱟᱫᱷᱤᱠᱟ ᱱᱟᱨᱟᱭᱚᱱ (Radhika Narain) ᱚᱢᱚᱱ ᱞᱮᱱᱟᱭ ᱾ ᱠᱮᱱᱥᱚᱨ ᱨᱳᱜᱽ ᱥᱟᱶ ᱛᱤᱢᱤᱱ ᱥᱮᱨᱢᱟ ᱞᱟ.ᱲᱦᱟ.ᱭ ᱛᱟᱭᱚᱢ ᱘ ᱮᱯᱨᱤᱞ ᱒᱐᱐᱘ ᱥᱟᱞ ᱨᱮ ᱗᱙ ᱟᱱᱟᱜ ᱡᱟᱱᱟᱢ ᱢᱟᱦᱟ ᱢᱟᱱᱟᱣ ᱢᱟᱬᱟᱝ ᱨᱮᱭ ᱜᱩᱨ ᱞᱮᱱᱟ ᱾
 ᱥᱤᱨᱯᱷᱟ. ᱟᱨ ᱢᱟ.ᱱ ᱠᱚ 
 ᱒᱐᱐᱔ ᱥᱟᱞ ᱨᱮ, ᱡᱟ.ᱛᱤᱭᱟ.ᱨᱤ ᱟᱨᱴᱤᱥᱴᱮ (National Artiste) ᱥᱤᱨᱯᱷᱟ.-- ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱾
 ᱑᱙᱕᱓ ᱥᱟᱞ ᱨᱮ,ᱵᱤᱥᱱᱩ ᱫᱤᱜᱚᱢᱵᱚᱨ ᱯᱚᱨᱤᱛᱷᱳᱥᱤᱠ (Vishnu Digambar Parithoshik)
 ᱑᱙᱖᱘ ᱥᱟᱞ ᱨᱮ, ᱯᱚᱫᱽᱥᱨᱤ ᱥᱤᱨᱯᱷᱟ. ᱾
 ᱒᱐᱐᱐ ᱥᱟᱞ ᱨᱮ, ᱯᱚᱫᱽᱢᱚ ᱵᱤᱵᱷᱩᱥᱚᱬ ᱥᱤᱨᱯᱷᱟ. ᱾
 ᱑᱙᱘᱖ ᱥᱟᱞ ᱨᱮ,ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱟᱣᱟᱨᱰ ᱾
 ᱑᱙᱗᱔ ᱥᱟᱞ ᱨᱮ,ᱥᱟᱦᱤᱛᱭᱚ ᱠᱚᱲᱟ ᱯᱚᱨᱤᱥᱚᱫᱽ ᱥᱤᱨᱯᱷᱟ.
 ᱑᱙᱙᱓ ᱥᱟᱞ ᱨᱮ,ᱨᱟᱡᱤᱵᱽ ᱜᱟᱱᱫᱷᱤ ᱟᱣᱟᱨᱰ 
 ᱰᱤᱴᱤᱱᱜᱩᱭᱤᱡᱽ ᱟᱞᱩᱢᱱᱤ ᱟᱣᱟᱨᱰ (Distinguished Alumni award)-- ᱫᱤᱞᱞᱤ ᱡᱮᱜᱮᱛ-ᱵᱤᱨᱫᱟ.ᱫᱟᱲ ᱯᱟᱦᱴᱟ ᱠᱷᱚᱱ 
 ᱒᱐᱐᱐ ᱥᱟᱞ ᱨᱮ, ᱞᱟᱭᱤᱯᱷ-ᱴᱟᱭᱤᱢ ᱟᱪᱤᱵᱷᱢᱮᱸᱴ ᱟᱣᱟᱨᱰ (Lifetime Achievement award)

 ᱯᱷᱮᱰᱟᱛ ᱡᱚᱱᱚᱲ 
https://en.wikipedia.org/wiki/Sharan_Rani_Backliwal
ᱥᱟᱹᱠᱷᱭᱟᱹᱛ